**PRORAČUNSKI KORISNIK: MINISTARSTVO KULTURE I MEDIJA**

**RAZDJEL: 055**

**GLAVA: 05**

**RAZINA: 11**

**RKDP: 00756**

**MATIČNI BROJ: 00931608**

**OIB: 37836302645**

**ŠIFARSKA OZNAKA: 8411**

**BILJEŠKE UZ FINANCIJSKI IZVJEŠTAJ ZA RAZDOBLJE OD**

**1.SIJEČNJA DO 31. PROSINCA 2022. GODINE**

U okviru Glave 05 rashodi su planirani za financiranje Programa 3901 Uređenje djelatnosti kulture, 3903 Muzejsko galerijska djelatnost, 3904 Kazališna i glazbeno scenska djelatnost, 3905 Knjižnična djelatnost, 3906 Programi audiovizualne djelatnosti i medija, 3907 Ostale djelatnosti kulture i 3908 Zaštita kulturnih dobara.

Rashodi za zaposlene, materijalni i kapitalni rashodi iskazani su u okviru aktivnosti Administracija i upravljanje i Informatizacija za Ministarstvo kulture i medija u užem smislu i 19 (devetnaest) konzervatorskih odjela u sastavu.

Osim navedenih rashoda planirana su i sredstva za financiranje programske djelatnosti kroz sljedeće aktivnosti: Osnovna djelatnost udruga u kulturi, Nagrade za postignuća u kulturi, Zdravstveno i mirovinsko osiguranje umjetnika, Međunarodna kulturna suradnja, Godišnja članarina Republike Hrvatske za UNESCO, Operativni program konkurentnosti i kohezija, Darovni ugovor – obveza RH temeljem darovnog ugovora prema gđi Topić-Mimara, Programi izgradnje, rekonstrukcije, adaptacije i opremanja kulturne infrastrukture, Program digitalizacije, Matica Hrvatska, DESK Kreativne Europe – kultura, Zaklada Kultura Nova, Sudjelovanje u kulturi i razvoj publike, Hrvatsko povjerenstvo za UNESCO, Operativni program Učinkoviti ljudski potencijali, Inovativne umjetničke i kulturne prakse, Poduzetništvo u kulturnim i kreativnim industrijama, Književno izdavaštvo, Programi knjižnične djelatnosti, Matične službe knjižnica, Informativne usluge HINA-i, Potpora izdavačkoj kući EDIT, Programi kazališne i glazbeno scenske djelatnosti, Programi muzejske djelatnosti, Programi vizualne djelatnosti, Programi zaštite i očuvanja kulturne baštine, Konzervatorsko arheološka istraživanja, Naknade zaslužnim osobama, Programi za poboljšanje dostupnosti kulturnih sadržaja osobama s invaliditetom, Jamstvena pričuva za program jamstva za kredite za poduzetnike u području kulture i kreativnih industrija, Pula film festival, Stalna izložba crkvene umjetnosti i Mehanizam za oporavak i otpornost sektora kulture.

**PR-RAS**

1. **Prihodi poslovanja**: ostvareni su u gotovo dvostruko većem iznosu u odnosu na prethodnu godinu.

Ostvarenje većeg prihoda od Naknada za priređivanje igara na sreću u odnosu na prethodno izvještajno razdoblje je 34%. Ministarstvo kulture i medija nema utjecaja na ostvarenje ovog prihoda, a ostvaruje ih sukladno Uredbi o kriterijima za utvrđivanje korisnika i načinu raspodjele dijela prihoda od igara na sreću za 2022. godinu (NN 23/2022).

Najznačajniji porast evidentiran je kod Pomoći od međunarodnih organizacija te institucija i tijela EU, odnosno Kapitalnih pomoći od institucija i tijela EU, a gotovo u potpunosti se odnosi na sredstva iz Fonda solidarnosti Europske unije odobrenih za financiranje sanacije šteta od potresa.

U odnosu na prethodnu godinu ostvareni su manji za 4% Prihodi od naknada za korištenje nefinancijske imovine (spomenička renta), kojima se financiraju programi zaštitnih radova na nepokretnim spomenicima. Ministarstvo kulture i medija također nema utjecaj na ostvarenje ovog prihoda, s obzirom da je donošenje rješenja i naplata u nadležnosti jedinica lokalne i regionalne (područne) samouprave.

Prihodi iz nadležnog proračuna i od HZZO-a na temelju ugovornih obveza u odnosu na prethodno izvještajno razdoblje veći su 3,8 % i prate rast troškova nastalih u 2022. godini.

1. **Rashodi poslovanja**: povećanje ukupnih rashoda poslovanja u odnosu na prethodno razdoblje je dvostruko povećano.

Unutar rashoda poslovanja u odnosu na prethodno izvještajno razdoblje promjene su evidentirane kod Rashoda za zaposlene za 7% a radi povećanja osnovice za plaće djelatnika u dva navrata, 01.05.2022. godine za 4% i 01.10.2022. za 6%. Ministarstvo kulture i medija je također tijekom godine imalo i novih zapošljavanja. Povećani iznos evidentiran je kod prekovremenog rada zaposlenika, a što je posljedica porasta osnovice. S obzirom na povećanje prethodne dvije stavke povećan je i trošak Doprinosa za obvezno zdravstveno osiguranje na plaći budući da se primjenjuje u postotnom iznosu na bruto plaću zaposlenika.

Materijalni rashodi manji su za 2% u ukupnom iznosu iako su pojedini rashodi značajno uvećani, a posebno rashodi za Energiju kojima je porasla tržišna cijena i na koju Ministarstvo kulture i medija nema utjecaja.

Najznačajnije smanjenje rashoda je kod Zakupnina i najamnina, za 50% jer su u 2021. godini plaćene zakupnine za licence za trogodišnje razdoblje.

Povećanje Zdravstvenih usluga poraslo je sukladno Kolektivnom ugovoru za državne službenike i namještenike od 01.05.2022. radi promjene iznosa za obavljanje sistematskih pregleda djelatnika koje je Ministarstvo i provelo u rujnu i listopadu 2022. godine.

Smanjene su Subvencije trgovačkim društvima, zadrugama, poljoprivrednicima i obrtnicima izvan javnog sektora za 29%. Subvencije se isplaćuju temeljem javnog poziva koje objavljuje Ministarstvo kulture i medija za financiranje područja iz kulture.

Pomoći dane u inozemstvo i unutar općeg proračuna veće su za 29% u odnosu na prethodno izvještajno razdoblje. Najznačajnije povećanje je kod Kapitalnih pomoći unutar općeg proračun, za 47% i odnose se na sanaciju šteta od potresa.

Za 40% povećane su i Pomoći temeljem prijenosa EU sredstava, a kod kojih najznačajnije Kapitalne pomoći temeljem prijenosa EU sredstava. Sredstva su isplaćena za sanaciju prijavljenih šteta od potresa i po programu Operativni program konkurentnost i kohezija – 6c1.

Povećani su i Prijenosi između proračunskih korisnika istog proračuna temeljem prijenosa EU sredstava radi projekta Digitalizacije i prijenosa sredstava drugim proračunskim korisnicima državnog proračuna.

Sukladno Uputi Ministarstva financija svakom korisniku je nakon uplate poslana obavijest o knjiženju i prije zaključenja Glavne knjige Ministarstva kulture i medija izvršeno je usklađivanje sa svakim korisnikom pojedinačno.

Naknade građanima i kućanstvima na temelju osiguranja i druge naknade manje su 3%. Na ovom su kontu u prethodnom izvještajnom razdoblju evidentirane naknade koje su isplaćivane uslijed epidemije COVID-19 u obliku potpora samostalnim umjetnicima, a koje po završetku epidemije u 2022. godini Ministarstvo kulture i medija nije isplaćivalo. Evidentirane su naknade zaslužnim osobama, doprinosi za mirovinsko i zdravstveno osiguranje samostalnim umjetnicima, nagrade za životno djelo i godišnje nagrade za postignuća u kulturi.

Ostali rashodi koji uključuju tekuće i kapitalne donacije značajno su povećani. Sredstva se isplaćuju temeljem javnog poziva Ministarstva kulture i medija za financiranja iz područja kulture. Najznačajniji iznos evidentiran na Kapitalnim donacijama iz EU sredstava je sanacija šteta od potresa iz Fonda solidarnosti Europske unije.

Kapitalne pomoći iz EU sredstava također se u potpunosti odnose na sanaciju šteta od potresa iz Fonda solidarnosti Europske unije.

Rashodi za nabavu nefinancijske imovine manji su u odnosu na prethodno izvještajno razdoblje 52%.

Ministarstvo kulture i medija u 2022. imalo je ulaganja u objekte kojima se koristi a koji nisu u vlasništvu ministarstva u iznosu jednakom kao i prethodne godine.

Nabavljana je informatička oprema za Ministarstvo, ali u odnosu na 2021. godinu za 59% manje jer je u 2021. godini nabavljana oprema za projekt Digitalizacije koja je dana na korištenje i posudbu ustanovama koje sudjeluju u projektu.

Ministarstvo kulture i medija u 2022. godini nabavilo je tri osobna vozila.

Kupljene su knjige za knjižnicu Ministarstva.

Provedena su Dodatna ulaganja na građevinskim objektima koji su u vlasništvu Ministarstva u većem iznosu u odnosu na prethodno izvještajno razdoblje. Građevinski radovi odnose se na Konzervatorski odjel u Splitu.

**Bilanca**

1. **Imovina:** ukupna imovina evidentirana u poslovnim knjigama Ministarstva kulture i medija iznosi veća je za 20% u odnosu na prethodno razdoblje. Najznačajnija stavka koja je utjecala na povećanje je evidentiranje zgrade Muzeja antičkog stakla u Zadru koje je Ugovorom o darovanju Grad Zadar prenio u vlasništvo bez naknade Republici Hrvatskoj, Ministarstvu kulture i medija. Objekt je uveden u poslovne knjige Ministarstva kulture i medija 24. lipnja 2022. godine nakon procjene vrijednosti darovane zgrade.
2. **Potraživanja za prihode poslovanja:** u odnosu na prethodno razdoblje ostvareni su više za 45% i odnose se na potraživanja za prihode ostvarene od igara na sreću, spomeničke rente i prihode od međunarodnih organizacija koji se prenose u sljedeću godinu.
3. **Obveze:** kod iskazanih obveze nema značajnijih promjena u odnosu na prethodno izvještajno razdoblje. U cijelosti se odnose na nedospjele obveze s dospijećem u 2023. godini.
4. **AOP 253 Izvanbilančni zapisi:** u okviru Izvanbilančnih zapisa iskazana su vozila nabavljena putem leasinga, sudski sporovi u tijeku i umjetnička djela (slike) na posudbi.

Ministarstvo kulture i medija je od siječnja 2018. započelo izvanbilančno evidentirati obveze za isplate pomoći, donacija i prijenosa na temelju ugovora o dodjeli sredstava korisnicima nakon provedenog javnog poziva za financiranje javnih potreba u kulturi.

Na izvanbilančnoj stavci Sudski sporovi u tijeku evidentiran je spor sa društvom Croatia film d.o.o. (obrazloženje tablica u privitku).

Izvanbilančno su također evidentirana i dana jamstva za Program jamstava za kredite za poduzetnike u području kulture i kreativne industrije.

**Obveze**

1. **Stanje obveza 1. siječnja:** obveze na dan 1. siječnja 2022. iznosile su 2.167.307,86 kn.
2. **Stanje obveza na kraju izvještajnog razdoblja:** stanje obveza na dan 31. prosinca 2022. iznosi 2.260.897,02 kn i u cijelosti se odnose na nedospjele obveze na kraju izvještajnog razdoblja jer je Ministarstvo kulture i medija podmirilo sve dospjele obveze u 2022. godini.

**Promjene u vrijednosti i obujmu imovine i obveza**

Promjene u vrijednosti (revalorizacija) financijske imovine odnosi se na smanjenje Potraživanja za prihode poslovanja u iznosu od 59.557,26 kn. Smanjenje je provedeno temeljem otpisa potraživanja na izvoru Prihoda od igara na sreću (41) sukladno Uredbi o kriterijima za utvrđivanje korisnika i načinu raspodjele prihoda od igara na sreću za aktivnosti A781008 Neprofitni mediji, A781010 Promocija kulture putem zaklade Hrvatska kuća i A5650257 Programi muzejske djelatnosti jer se aktivnosti više ne nalaze u Uredbi te je stoga sredstva bilo potrebno otpisati i vratiti u državni proračun.

Iznos povećanja, Proizvedena dugotrajna imovina odnosi se na evidentiranje darovane zgrade od Grada Zadra za Muzej antičkog stakla u Zadru.

Iznos smanjenja, proizvedena dugotrajna imovina odnosi se na rashod osnovnih sredstava kroz 2022. godinu.

Zagreb, 27. siječnja 2023.

MINISTRICA

 dr. sc. Nina Obuljen Koržinek